Bybelskool » Wat is die geloofsbelydenis van Nicea? – Titus 2:7-8
‘n Simbool vir die Trinitariese karakter van die Geloofsbelydenis van Nicea
Jy moet ’n goeie voorbeeld stel, suiwerheid in die leer handhaaf, met gesonde en onaanvegbare prediking. Dan sal die teenstanders beskaamd staan omdat hulle dan niks slegs oor ons te sê het nie. (NLV)
1. Paulus se brief aan Titus moedig hom aan om ‘n gesonde geloof (hfst 1), ‘n gesonde leer (hfst 2) en ‘n gesonde lewe (hfst 3) te handhaaf. Waarom dink jy is ‘n gesonde (suiwer) leer só belangrik?
2. Paulus is van mening dat ‘n gesonde leer teenstanders sal beskaam en hulle mond snoer. Wat sê dit vir jou van die poging van baie wat vandag die Christelike leer aanpas by die wetenskaplike, sosiale en kulturele kennis van die dag?
3. Lees die verse later vandag weer om jou te herinner aan die gebod van die Here om ‘n gesonde geloof, ‘n gesonde leer, en ‘n gesonde lewe te handhaaf.
4. Jy kan later vanaand die gedeelte weer lees in die konteks van Titus 2 sowel as my bydrae daaroor: Titus 2:1-15 – Gesonde leer.